تنگبھدرا دریا کنارے وسی ریاست وجینگر وی اپنے-اپنے وچ وڈملا اتہاس سامبھی بیٹھی اے۔ ریاست وجینگر نوں وجینگر امپائر اتے وجینگر سامراج وی کہندے ہن۔ کیہا جاندا اے کہ 1336 ء وچ دو بھراواں دے یتناں نال ریاست وجینگر ہوند وچ آئی سی۔ ایہناں دوواں بھراواں دے ناں ہریہر اتے بکارائے سن۔ ایہناں بھراواں دے پیؤ دا ناں سنگم سی۔ ایہہ وی کیہا جاندا اے کہ ایہہ دوویں بھرا پہلاں وارنگل راج دے سیوادار سن جاں عہدیدار سن۔ جدوں وارنگل ریاست اپر مسلماناں دا قبضہ ہو گیا تاں ایہہ دوویں بھرا ریاست کمپلی وچ چلے گئے۔ ریاست کمپلی دا راجا ہندو سی اتے ایہہ دوویں بھرا اس ہندو راجے دی سیوا کرن لگے۔ جدوں 1327 دا سماں سی تاں محمد تغلق نے کمپلی اپر قبضہ کر لیا تے دوویں بھراواں نوں قید کرکے ہورناں قیدیاں وانگ مسلمان بنا دتا گیا۔ جدوں محمد تغلق خلاف بغاوتاں ہون لگّ پئیاں تاں اس نے ایہناں دوواں بھراواں دی بہادری توں لابھ لین دا یتن کیتا اتے دوواں بھراواں نوں بغاوتاں دباؤن لئی بھیجیا۔ اسے دوران ہی ایہناں دوواں بھراواں دی ملاقات اک ودوان پنڈت نال ہوئی تے دوویں بھرا پھر ہندو بن گئے اتے ہندو راج وجینگر دی نیہہ رکھی۔ اس ریاست اپر سنگم راجٹبر دی قریب 150 سالاں تکّ حکمرانی رہی۔